nahid-hub/BLUGE-bengali-wikipedia-section-title-prediction huggingface dataset:
২০০৯ সালের ডিসেম্বরে বিএনপির ৫ম জাতীয় সম্মেলনে মির্জা ফখরুল বিএনপির জ্যেষ্ঠ যুগ্ম মহাসচিব পদে নির্বাচিত হন। এই পদটিতে এর আগে তারেক রহমান বহাল ছিলেন। তারেক রহমান এই সম্মেলনে দলের ভাইস চেয়ারম্যানের পদ লাভ করেন। একই সময়ে আওয়ামী লীগ সরকার গঠন করে এবং মির্জা ফখরুল বিরোধী দলীয় মুখপাত্র হিসেবে গণমাধ্যমে পরিচিতি পান।

২০১১ সালের ২০শে মার্চ বিএনপির তৎকালীন মহাসচিব খন্দকার দেলওয়ার হোসেন মৃত্যুবরণ করার পর দলটির চেয়ারপার্সন বেগম খালেদা জিয়া মির্জা ফখরুল ইসলাম আলমগীরকে দলের ভারপ্রাপ্ত মহাসচিব ঘোষণা করেন। ভারপ্রাপ্ত মহাসচিব হিসেবে দায়িত্ব নেওয়ার পর দলের জ্যেষ্ঠ কয়েকজন নেতা এই মনোনয়ন নিয়ে প্রশ্ন তুলেন। কেউ কেউ বলেন বিএনপির সংবিধানে ভারপ্রাপ্ত মহাসচিবের কোন বর্ণনা নেই। কিন্তু বেগম খালেদা জিয়া ২১ মার্চ ২০১১ তারিখে সৌদি রাজপরিবারের আমন্ত্রণে সৌদি আরব যাবার আগমুহুর্তে মির্জা ফখরুলকে বিএনপির ভারপ্রাপ্ত মহাসচিব ঘোষণা করে গেলে এই সংক্রান্ত বিভ্রান্তির অবসান ঘটে। ২০১৬ সালের ১৯শে মার্চ দলটির ষষ্ঠ জাতীয় সম্মেলনে মির্জা ফখরুল মহাসচিব হিসেবে নির্বাচিত হন।

বিরোধী দলের ভারপ্রাপ্ত মহাসচিবের দায়িত্ব পালনকালে মির্জা ফখরুল বিভিন্ন ইস্যুতে আওয়ামী লীগ সরকারের কঠোর সমালোচনা করেন। এছাড়া দেশব্যাপী বিএনপির একাধিক বিক্ষোভ ও আন্দোলন কর্মসূচীর নেতৃত্ব দেন, যেগুলো অধিকাংশেরই কেন্দ্রে ছিল তত্ত্বাবধায়ক সরকার ব্যবস্থা পুনর্বহালের দাবী।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. কর্মজীবন
titleC. বিএনপির মহাসচিব
titleD. ব্যক্তিগত জীবন ও পরিবার
উত্তর: titleC
ছাত্রজীবন থেকেই রাজনীতির সঙ্গে সম্পৃক্ত ছিলেন মান্নান ভূঁইয়া। ছাত্র ইউনিয়ন দিয়ে তার ছাত্র রাজনীতির যাত্রা শুরু। এই রাজনীতিতে সম্পৃক্ত থাকার কারণে ঢাকা বিশ্ববিদ্যালয়ে স্নাতক পরীক্ষার আগে তাকে গ্রেপ্তার হয়ে বেশ কিছুদিন কারাবরণ করতে হয়। ১৯৬০ সালে মান্নান ভূঁইয়া নরসিংদী কলেজ ছাত্র সংসদে সমাজসেবা সম্পাদক নির্বাচিত হন। পূর্ব পাকিস্তান ছাত্র ইউনিয়নের অন্যতম সংগঠক হিসেবে ১৯৬২ সালে তিনি আইয়ুব বিরোধী আন্দোলনে অগ্রণী ভূমিকা পালন করেন। ১৯৬৪ সালে পূর্ব পাকিস্তান ছাত্র ইউনিয়নের সাংগঠনিক সম্পাদক এবং পরবর্তী দুই বছর সাধারণ সম্পাদক নির্বাচিত হন। ১৯৬৪-৬৫ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) নির্বাচনে কার্যনির্বাহী সদস্য নির্বাচিত হন তিনি। পূর্ব পাকিস্তান ছাত্র ইউনিয়নের (মেনন) কেন্দ্রীয় কমিটির সাধারণ সম্পাদক ছিলেন তিনি।

ছাত্রজীবন শেষে মান্নান ভূঁইয়া মাওলানা ভাসানীর নেতৃত্বাধীন ন্যাশনাল আওয়ামী পার্টি-ন্যাপ এ যোগ দেন। ১৯৬৯ সালের গণঅভ্যুত্থানে তিনি সক্রিয় ভূমিকা রাখেন। তিনি মওলানা ভাসানীর নেতৃত্বে পূর্ব পাকিস্তান কৃষক সমিতির সাধারণ সম্পাদক ছিলেন দীর্ঘদিন। গ্রামাঞ্চলে অবহেলিত কৃষকদের উন্নয়নে তার নেতৃত্বে আন্দোলন গড়ে উঠেছিলো। ন্যাপ থেকে মান্নান ভূঁইয়া ১৯৭৮ সালে ইউনাটেড পিপলস পার্টির (ইউপিপি) সাধারণ সম্পাদক নির্বাচিত হন। কয়েক বছর তিনি ওই পদে অধিষ্ঠিত ছিলেন। এরপর প্রয়াত রাষ্ট্রপতি জিয়াউর রহমানের অণুরোধে ১৯৮০ সালে মান্নান ভূঁইয়া বিএনপিতে যোগ দেন। জিয়া তাকে জাতীয়তাবাদী কৃষক দলের আহবায়ক মনোনীত করেন। তিনি দলের কেন্দ্রীয় কমিটির কৃষি বিষয়ক সম্পাদকও ছিলেন।

স্বৈরাচার এরশাদ বিরোধী আন্দোলনে তিনি বিএনপির অন্যতম রূপকারও ছিলেন। ১৯৮৮ সালে থেকে মান্নান ভূঁইয়া বিএনপির যুগ্ম মহাসচিবের দায়িত্ব পালন করেন টানা সাড়ে ৮ বছর, অর্থাৎ '৯৬ সালের ২৫ জুন পর্যন্ত। '৯৬ সালের ২৬ জুন খালেদা জিয়া তাকে দলের মহাসচিব মনোনীত করেন। টানা ১১ বছর মান্নান ভূঁইয়া বিএনপির মহাসচিব ছিলেন। পঞ্চম জাতীয় সংসদ থেকে শুরু করে তিনি টানা চারবার সংসদ সদস্য নির্বাচিত হন। ১৯৯১ সালে খালেদা জিয়ার প্রথম সরকারের শ্রম ও জনশক্তি এবং পরে কৃষি ও খাদ্য মন্ত্রী হিসেবে দায়িত্ব পালন করেন। ২০০১ সালের নির্বাচনে তার বলিষ্ঠ নেতৃত্বে বিএনপি সংখ্যাগরিষ্ঠ আসনে বিজয়ী হয়ে সরকার গঠন করে। জোট সরকারের তিনি স্থানীয় সরকার মন্ত্রী ছিলেন। ১/১১ এর রাজনৈতিক পট পরিবর্তনের পর জরুরি অবস্থার সময় দলের পক্ষ থেকে সংস্কার প্রস্তাব উত্থাপন করলে খালেদা জিয়া ২০০৭ সালের ৩ সেপ্টেম্বর মহাসচিব পদ এবং দল থেকে মান্না ভুঁইয়াকে বহিষ্কার করেন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে অবদান
titleB. রাজনৈতিক জীবন
titleC. মৃত্যু
titleD. জন্ম ও শিক্ষা
উত্তর: titleB
পেশাদারি কুস্তি সৌদি আরবের একটি স্বীকৃত গৌণ খেলা। দেশটি যুক্তরাষ্ট্র-ভিত্তিক প্রচারণার দ্বারা একটি অনুষ্ঠানের আয়োজন করেছে, জেদ্দায় ডব্লিওডব্লিওই ২৭ এপ্রিল, ২০১৮ তে গ্রেটেস্ট রয়্যাল রাম্বল খেতাবের আয়োজন করে। সৌদি ভিশন ২০৩০ পরিকল্পনার অংশ হিসাবে সংস্থাটি ২০১৮ এর শেষের দিকে রিয়াদে দ্বিতীয় বার খেলার আয়োজন করে।

ডব্লিউডব্লিউই এর প্রোগ্রামিং (উদাঃ ডাব্লুডাব্লুই ওয়াল৩ওহা) ওএসএন স্পোর্টস অ্যাকশন ১ এ সারা দেশে প্রচারিত এবং ডব্লিউডব্লিউই নেটওয়ার্ক স্ট্রিমিং সেবাতে যুক্ত আছে।

সঠিক অনুচ্ছেদ শিরোনাম কোনটি?
titleA. ক্রিকেট
titleB. পেশাদারি কুস্তি
titleC. বাস্কেটবল
titleD. ফুটবল
উত্তর: titleB
১৯৬৬ সালে তাঁর পরিবার বম্বে আসেন এবং দক্ষিণ বম্বের গিরগাঁওয়ে বসবাস শুরু করেন। বম্বে থাকাকালীন তাঁরা আল্লা রাখা খানের সাথে সাক্ষাৎ করেন। পরে তাঁর পরিবার বম্বের মাহিমে স্থানান্তরিত হন। এখানে তিনি ওস্তাদ রইস খানের সাথে সাক্ষাৎ করেন এবং তাঁর নিকট গজল শেখেন।

হেমলতা সঙ্গীত পরিচালক নওশাদ আলীর আমন্ত্রণ পান এবং আলী তাঁকে গান গাইতে বলেন। চলচ্চিত্রের বাইরের গাওয়া একটি গানে তাঁর কণ্ঠ শুনে আলী বিমোহিত হন এবং মুগ্ধ আলী তাঁকে চলচ্চিত্রে গান গাওয়ার সুযোগ দেওয়ার প্রতিজ্ঞা করেন। কিন্তু তাঁকে কণ্ঠের পরিপক্কতা অর্জন পর্যন্ত অপেক্ষা করার পরামর্শ দেন। পরে হেমলতা নওশাদ আলীর সাথে পাঁচ বছরের জন্য চুক্তি স্বাক্ষর করেন। আলীর অধীনে তিনি নেপথ্য গান গাওয়ার জন্য আনুষ্ঠানিক তালিম গ্রহণ করেন। নওশাদ আলী তাঁকে নেপথ্য সঙ্গীতের জগতে পরিচয় করিয়ে দিলে গণমাধ্যমে তাঁকে নিয়ে বিপুল সাড়া পড়ে যায়।

প্রথম দিনেই তিনি সঙ্গীত পরিচালক রোশনের নিমন্ত্রণ লাভ করেন, যার মাধ্যমে ১৯৬৭ সালে তিনি প্রথমবারের মত বম্বের সম্মুখানন্দ হলে রোশন নাইট কনসার্টে গান পরিবেশনের সুযোগ পান। একই সপ্তাহে তিনি তাঁর প্রথম গান রেকর্ড করেন, সেটি ছিল ঊষা খান্নার সুরে "রূপ রুপাইয়া" চলচ্চিত্রের জন্য "তু খামোশ ম্যাঁয় পুর্যোশ"। তাঁর প্রকাশিত প্রথম গান ছিল "এক ফুল এক ভুল" (১৯৬৮) চলচ্চিত্রের "দশ পয়সে মেঁ রাম লে লো"।

১৪ বছর বয়সে তিনি সঙ্গীত পরিচালক খৈয়ামের সুরে একটি গজল ইপি রেকর্ডের সুযোগ পান। ১৯৭০ সালে এইচএমভি হিন্দি চলচ্চিত্রের সঙ্গীত ইতিহাসে প্রথমবারের মত কভার সংস্করণ প্রকাশ করে, যাতে "দ্য ট্রেইন", "মেরা গাঁও মেরা দেশ", "সাচা ঝুটা", "জনি মেরা নাম", "এক নজর", "এক বার মুস্কুরা দো" ও "জওয়ানি দিওয়ানি" চলচ্চিত্রের এবং হেমলতা, অম্বর কুমার ও অন্যান্য সঙ্গীতশিল্পীদের গান অন্তর্ভুক্ত ছিল।

সঠিক অনুচ্ছেদ শিরোনাম কোনটি?
titleA. প্রারম্ভিক কর্মজীবন
titleB. কর্মজীবনে সাফল্য
titleC. কর্মজীবন
titleD. প্রারম্ভিক জীবন
উত্তর: titleA
অটোডাইডেকটিক্সিজম একটি চিত্তাকর্ষক গ্রহণ প্রক্রিয়া যেখানে "নিজে নিজে শেখা" বা "নিজের দ্বারা" বা স্ব-শিক্ষক হিসাবে ভূমিকা পালন করতে হয় । কিছু অটোডাইডেক্টস( স্ব-শিক্ষায় শিক্ষিত) প্রচুর সময় ব্যয় করে লাইব্রেরী ও শিক্ষাগত ওয়েবসাইটগুলির সম্পদগুলি পর্যালোচনা করার মাধ্যমে । একজন লোক তার জীবনের প্রায় যেকোনো সময় অটোডাইডেক্ট হতে পারে। যদিও কেউ কেউ একটি নির্দিষ্ট ক্ষেত্রে এবং একটি প্রচলিত পদ্ধতিতে তারা নিজেদেরকে আনরিলেটেড বিষয় অবহিত করতে পারে । উল্লেখযোগ্য অটোডাইডেক্টসের( স্ব-শিক্ষায় শিক্ষিত) মধ্যে আব্রাহাম লিঙ্কন (ইউএস প্রেসিডেন্ট), শ্রীনিবাস রামানুজন (গণিতবিদ), মাইকেল ফ্যারাডে (রসায়নবিদ ও পদার্থবিজ্ঞানী), চার্লস ডারউইন (প্রফেসর), টমাস আলভা এডিসন (আবিষ্কারক), তাদো আন্ডো (স্থপতি), জর্জ বার্নার্ড শ (নাট্যকার), ফ্রাঙ্ক জাপ্পা (সুরকার, রেকর্ডিং প্রকৌশলী, চলচ্চিত্র পরিচালক) এবং লিওনার্দো দ্য ভিঞ্চি(প্রকৌশলী, গণিতবিদ) অন্যতম ।

সঠিক অনুচ্ছেদ শিরোনাম কোনটি?
titleA. শিক্ষা অর্থনীতি
titleB. উন্নয়নের লক্ষ্য
titleC. বৃত্তিমূলক
titleD. স্ব-নির্দেশিত শিক্ষা
উত্তর: titleD
অস্ট্রেলিয়ান ফুটবল নউরুর অন্যতম জনপ্রিয় খেলা। অস্ট্রেলিয়ান ফুটবল এবং ভারোত্তোলনকে দেশটির রাষ্ট্রীয় ক্রীড়া হিসাবে বিবেচনা করা হয়। দ্বীপটিতে আটটি দলের এক অস্ট্রেলিয়ান ফুটবলের লীগও অনুষ্ঠিত হয়। নাউরুর অন্য জনপ্রিয় খেলাসমূহ হল ভলিবল, নেটবল, টেনিস এবং মাছ মরা। নাউরু কমনওয়েলথ গেমস-এ অংশ নিয়েছে, সঙ্গে গ্রীষ্মকালীন অলিম্পিক-এ ভারোত্তোলন এবং জুডোতে অংশগ্রহণ করেছে।

নাউরুর রাষ্ট্রীয় বাস্কেটবল দলে ১৯৬৯ সালে পেসিফিক গেমসে অংশ নিয়েছিল এবং সলোমন দ্বীপপুঞ্জ এবং ফিজিকে পরাজিত করেছিল।

বিগত কয়েক বছর ধরে রাগবি সেভেন্‌স খেলার জনপ্রিয়তা দ্বীপটিতে বেড়েছে এবং এর এক রাষ্ট্রীয় দলও গঠন করা হয়েছে। নাউরু ২০১৫ সাল থেকে ওশেনিয়ার সেভেন্‌স চ্যাম্পিয়নশিপে অংশগ্রহণ করে আসছে।

সঠিক অনুচ্ছেদ শিরোনাম কোনটি?
titleA. প্রশাসনিক অঞ্চলসমূহ
titleB. ক্রীড়া
titleC. ছুটির দিন
titleD. সংস্কৃতি
উত্তর: titleB
জীববিজ্ঞানে মিমিক্রি বলতে একাধিক প্রজাতির মধ্যে সাদৃশ্যতাকে সাধারণত বুঝানো হয়। ব্যাটস এবং মুলার গ্রীষ্মমণ্ডলীয় অঞ্চলের প্রজাপতির উপর পর্যবেক্ষণ করে মিমিক্রির ধরনকে ব্যাখ্যা করেছেন। প্রজাপতির গড়নের এই বিন্যাসকে প্রাকৃতিক নির্বাচন দ্বারা ব্যাখ্যা করা যায়। পাখির মত শিকারী প্রাণীরা সেইসব পতঙ্গকে খাদ্য হিসেবে সহজ শিকার করে, যারা নিজেদের বিষাক্ত বা বিস্বাদ পতঙ্গের ন্যায় মিমিক্রি করে শিকারকে ধোকা দেওয়ার পদ্ধতি আবিষ্কার করতে ব্যর্থ হয়েছে। আলফ্রেড রাসেল ওয়ালস এবং এডওয়ার্ড বাগনাল, ২০ শতকের হাগ কট ও বের্নার্ড ক্যাটেলওয়েল বিবর্তন হচ্ছে কিনা এমন প্রমাণ অন্বেষণ করেছিলেন।

সঠিক অনুচ্ছেদ শিরোনাম কোনটি?
titleA. মিমিক্রি এবং সতর্কতা
titleB. Specific examples from paleontology
titleC. নির্বাচন থেকে প্রমাণ
titleD. কিল্লিফিশে পিএএইচ প্রতিরোধক
উত্তর: titleA
ওমর ইরাক আক্রমণের বিষয়টি কভার করে বিবিসি নিউজ বুলেটিন এবং বিবিসি নিউজের জন্য সপ্তাহিক অনুষ্ঠান করতেন। তাঁর অনেক সম্প্রচার পুরো মার্কিন যুক্তরাষ্ট্র জুড়ে সিন্ডিকেট করা হয়েছিল, যেখানে তিনি "স্কুড স্টাড" হিসাবে পরিচিতি পেয়েছিলেন।

ওমর বিবিসির ইরাক সংবাদদাতা হিসাবে ইরাকে তাঁর সময় সম্পর্কে "রেভ্যুলেশন ডে" নামে একটি বই লিখেছেন। বইটিতে সাদ্দাম হুসাইনের শাসনের প্রভাব, জাতিসংঘের নিষেধাজ্ঞাগুলো এবং ইরাকি বেসামরিক নাগরিকদের বিরুদ্ধে যুদ্ধের প্রভাব রয়েছে।

কেন তিনি শেষ পর্যন্ত বিবিসি ত্যাগ করলেন তা ব্যাখ্যা করে ওমর পরামর্শ দিয়েছিলেন যে তিনি স্বাধীনভাবে কাজ করতে চান এবং যেই লোকদের সহযোগিতা করতে চান তাদের জন্যই দায়িত্ব নিতে চান। তিনি আরও পরামর্শ দিয়েছিলেন যে বিবিসির কাজের পরিবেশটি শ্রেণিবদ্ধতার ভিত্তিতে কিছুটা ব্যতিক্রমী ছিল এবং তিনি কিছুটা হলেও দোষী কারণ তিনি পাবলিক স্কুল থেকে শিক্ষা-দীক্ষা অর্জন করেছেন।

অধিকন্তু, ওমর বিবিসির সংবাদদাতা হিসাবে তাঁর সময়ে তিনি যেভাবে ইরাক আক্রমণ উপর প্রতিবেদন করেছেন তা নিয়ে দুঃখ প্রকাশ করেছেন। তিনি পরামর্শ দিয়েছিলেন যে তিনি এবং তাঁর সহযোগীরা সাদ্দাম হুসা্ইন, তাঁর শাসন এবং অস্ত্র পরিদর্শনকে কেন্দ্র করে যে টুকরো টুকরো সংবাদ দিয়েছেন তাতে করে ইরাকি জনগণকে খুব কমই প্রাধান্য পেয়েছে। জন পিলগারের ডকুমেন্টারি "দ্য ওয়ার ইউ ডোন্ট সি" (২০১০)-এ এক সাক্ষাত্কারে ওমর এই শোক প্রকাশ করে বলেছিলেন যে "কেউ সবচেয়ে বেশি অস্বস্তিকর বোতাম টিপেননি" এবং কভারেজটিকে "একটি বিশাল ইকো চেম্বার" বলে অভিহিত করেছেন।

সঠিক অনুচ্ছেদ শিরোনাম কোনটি?
titleA. বিবিসি
titleB. সাধারণ
titleC. ব্যক্তিগত জীবন
titleD. শিক্ষা
উত্তর: titleA
আশরাফুল বিশ্বের কনিষ্ঠতম খেলোয়াড় হিসেবে টেস্ট শতক করার রেকর্ডের অধিকারী। নিজের ১৭তম জন্মদিনের একদিন পূর্বে ২০০১ সালের ৮ সেপ্টেম্বরে সিংহলিজ স্পোর্টস ক্লাব গ্রাউন্ডে অনুষ্ঠিত এশিয়ান টেস্ট চ্যাম্পিয়নশীপে তিনি তার অভিষেক টেস্টে শ্রীলঙ্কার বিরুদ্ধে ১১৪ রান করে এই কৃতিত্ব অর্জন করেন। কিন্তু ঐ খেলায় বাংলাদেশ দল ইনিংস ও ১৩৭ রানের ব্যবধানে পরাজিত হয়।

তার জন্মতারিখ নিয়ে অনেক অনিশ্চয়তার সূত্রপাত হয়েছিল - অধিকাংশ ক্ষেত্রেই যা জুলাই ৭ বলা হচ্ছে, কিন্তু তার পাসপোর্টে জন্মতারিখ রয়েছে সেপ্টেম্বর ৯ হিসেবে। অবশ্য উভয় তারিখ হিসেব করলেও তিনি তার রেকর্ড ধরে রাখতে পারবেন (পূর্ববর্তী রেকর্ড ছিল পাকিস্তানের মুস্তাক মোহাম্মদের, যিনি ১৯৬০-০১ মৌসুমে ১৭ বছর ৮২ দিন বয়সে এই কৃতিত্ব অর্জন করেছিলেন)।

এই ধরনের শুরুর পর আশরাফুলের কাছে প্রত্যাশার চাপ অনেক বৃদ্ধি পায়। তবে টানা কয়েক ম্যাচ খারাপ ফর্ম এবং বাজে বলে আউট হওয়ার স্বভাবের কারণে তিনি জাতীয় দল থেকে ছিটকে পড়েন। ২০০৪ সালে জাতীয় দলে প্রত্যাবর্তনের পর ভারতের বিরুদ্ধে ১৫৮* রান করেন, যা ঐ সময়কালে তার ব্যক্তিগত দ্বিতীয় শতক এবং কোন বাংলাদেশী ক্রিকেটারের সর্বোচ্চ টেস্ট রান। ২০০৬ সালে শ্রীলঙ্কার বিপক্ষে তিনি ১৩৬ রান করেন। টেস্ট অধিনায়ক হিসেবে তার অভিষেক হয় ২০০৭ এ, শ্রীলঙ্কার বিপক্ষে। অধিনায়কের ভূমিকায় শুরুটা তার ভালো ছিল না। প্রথম টেস্টের দু' ইনিংসে তিনি যথাক্রমে ৭ ও ৩৭ রান করেন এবং দ্বিতীয় টেস্টের প্রথম ইনিংসে শূন্য রানে প্যাভিলিয়নে ফেরত যান। অবশ্য দ্বিতীয় ইনিংসেই তিনি ১২৯ রানে অপরাজিত থেকে প্রথম বাংলাদেশী ব্যাটসম্যান হিসেবে টেস্টে ৪টি সেঞ্চুরি করার গৌরব অর্জন করেন। এখন পর্যন্ত টেস্ট ক্রিকেটে আশরাফুল বাংলাদেশের দ্বিতীয় সর্বোচ্চ রান স্কোরার (প্রথম হাবিবুল বাশার)।

২০০৭-০৮ মৌসুমে দক্ষিণ আফ্রিকা সফরে একটি টেস্টে আশরাফুল খুবই ব্যতিক্রমী উপায়ে এবি ডি ভিলিয়ার্সকে আউট করেন। বোলারের হাত থেকে ছুটে যাওয়া বল দু'বার বাউন্স খায় এবং ব্যাটসম্যান বলটিকে সজোরে হিট না করে বোলারের হাতে তুলে দেন। আশরাফুল বলটিকে লুফে নেন। ফলশ্রুতিতে আম্পায়ার স্টিভ বাকনার ব্যাটসম্যানকে আউট ঘোষণা করেন। আউটটি 'ক্রিকেটের আইনের' ২৪ নম্বর, অনুচ্ছেদ নম্বর ৬ অনুযায়ী সিদ্ধ ছিল। এ আইনানুসারে 'নো বল' হতে হলে বলটিকে ২ বারের বেশি ড্রপ খেতে হবে কিংবা গড়িয়ে যেতে হবে।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. একদিনের আন্তর্জাতিক
titleC. টেস্ট ক্রিকেট
titleD. ক্যারিয়ার
উত্তর: titleC
তিনি ছিলেন অস্ট্রেলিয়া সফরের টেস্ট দলের ২০১১-১২ অন্তর্ভুক্ত খেলেয়াড় কিন্তু তার পরেও তিনি টেস্ট ক্যাপ পরার সুযোগ হয়নি। তারকাসমৃদ্ধ ভারতীয় টপ অর্ডার ব্যাটিং লাইন আপ রাহুল দ্রাবিড়, শচীন টেন্ডুলকার, ভিভিএস লক্ষ্মণ, বীরেন্দ্র শেওয়াগ এবং গৌতম গম্ভীর এর ভিড়ে তিনি দলে সুযোগ পাননি, যদিও তিনি ঘরোয়া ক্রিকেটে ভাল করেছিলেন।
তিনি আরও একবার ভারতীয় টেস্ট দলের হয়ে ইংল্যান্ড সফরে ২০১২-১৩ সিজনে টেস্ট স্কোয়াডে থাকা খেলোয়াড় খেলোয়াড়। কিন্তু সর্বশেষ এবারই তিনি ২২ মার্চ ২০১৩ তারিখে দিল্লীর ফিরোজ শাহ কোটলা স্টেডিয়ামে টেস্ট ক্যাপ পরেন এবং তিনি দক্ষিণ আফ্রিকার বিরুদ্ধে ৫ নম্বরে ব্যাট করতে নেমে অপরাজিত ৫০ রান করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক জীবনী
titleB. ইন্ডিয়ান প্রিমিয়ার লীগ (আইপিএল)
titleC. টেস্ট ক্রিকেট
titleD. লিস্ট এ
উত্তর: titleC
রাজনীতি এ বি এম মূসা'র পছন্দের বিষয় ছিল না। পাকিস্তান আমলে ১৯৭০-এর নির্বাচনে প্রতিদ্বন্দিতা করার জন্য তাকে বলা হয়েছিল তিনি বলেছিলেন, "যদি কোনওদিন দেশ স্বাধীন হয়, তবেই নির্বাচনে দাঁড়াব— এখন নয়।" দেশ স্বাধীন হওয়ার পর বাংলাদেশের তদানীন্তন প্রধানমন্ত্রী শেখ মুজিবের আহবানে সাড়া দিয়ে তিনি ১৯৭৩-এর সাধারণ নির্বাচনে আওয়ামী লীগের প্রার্থী হিসাবে ফেনী আসন থেকে প্রতিদ্বন্দিতা করেন এবং বাংলাদেশের প্রথম জাতীয় সংসদের একজন সদস্য তথা আইন প্রণেতা নির্বাচিত হন। ১৯৭৫ খ্রিষ্টাব্দে রাজনৈতিক পটপরিবর্তনের পর তিনি আর রাজনীতিতে সক্রিয় হন নি, তবে আওয়ামী লীগের রাজনীতির প্রতি তার অনুগ্রহ ছিল।

সঠিক অনুচ্ছেদ শিরোনাম কোনটি?
titleA. সর্বশেষ কর্মস্থল
titleB. রাজনীতি
titleC. প্রকাশনা
titleD. টেলিভিশনে আলোচনা সভা
উত্তর: titleB
শৈশবে আরমিংটন পাবলিক স্কুলে অধ্যয়ন করেন। রাইডেলমেয়ার ক্রিকেট ক্লাবের পক্ষে খেলেন। পরপর দুই মৌসুমে ১৯৭০-৭১ ও ১৯৭১-৭২ নর্দার্ন ডিস্ট্রিক্টস ক্রিকেট অ্যাসোসিয়েশনের পক্ষ থেকে অনূর্ধ্ব-১১ বিভাগের বর্ষসেরা ক্রিকেটার পুরস্কার লাভ করেন। শুরুর দিনগুলোয় তার উত্তরণে কোচ গর্ডন নোলান গুরুত্বপূর্ণ ভূমিকা পালন করেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. বিজ্ঞাপনচিত্রে অংশগ্রহণ
titleC. প্রারম্ভিক জীবন
titleD. মূল্যায়ণ
উত্তর: titleC
কোনো গৃহযুদ্ধ বা দখলদারিত্বের কারণে ইয়েমেন বিভক্ত হয়নি। উসমানীয় সাম্রাজ্যের পতনের পর উত্তর ইয়েমেনের সৃষ্টি হয়। তবে এসময় দক্ষিণ ইয়েমেন ব্রিটিশ উপনিবেশ ছিল। দক্ষিণ ইয়েমেনে সংঘটিত অভ্যুত্থানের ফলে যুক্তরাজ্য তাদের এই উপনিবেশ ত্যাগ করে।

উত্তর ইয়েমেনের গৃহযুদ্ধ শেষ হওয়ার পর গোত্রীয় প্রতিনিধিত্ব অন্তর্ভুক্ত করে এখানে প্রজাতান্ত্রিক সরকার প্রতিষ্ঠিত হয়। তেলের মুনাফা এবং তেলসমৃদ্ধ উপসাগরীয় আরব রাষ্ট্রসমূহে কর্মরত নাগরিকদের কাছ থেকে রাষ্ট্রের ভালো আয় হত। ১৯৮০ এর দশকে উত্তর ইয়েমেন ও দক্ষিণ ইয়েমেনের জনসংখ্যা ছিল ১২ মিলিয়ন ও ৩ মিলিয়ন।

দক্ষিণ ইয়েমেনে মার্ক্সবাদীদের উত্থান ঘটে। ন্যাশনাল লিবারেশন ফ্রন্ট প্রথমে দেশের নেতৃত্ব দেয়। পরবর্তীতে তা ইয়েমেন সোশ্যালিস্ট পার্টি হিসেবে রূপ ধারণ করে। এসময় দক্ষিণ ইয়েমেন সোভিয়েত ইউনিয়ন থেকে উল্লেখযোগ্য পরিমাণ বৈদেশিক সহায়তা ও অন্যান্য সমর্থন লাভ করত।

১৯৭২ সালের অক্টোবরে উত্তর ও দক্ষিণ ইয়েমেনের মধ্যে লড়াই শুরু হয়। সৌদি আরব ও সোভিয়েত ইউনিয়ন যথাক্রমে উত্তর ইয়েমেন ও দক্ষিণ ইয়েমেনকে সমর্থন দিয়েছিল। তবে সংঘর্ষ বেশিদিন স্থায়ী হয়নি। দুই রাষ্ট্রকে একীভূত করার জন্য ১৯৭২ সালের ২৮ অক্টোবর কায়রো চুক্তি স্বাক্ষরিত হয়।

১৯৭৯ সালে দুই পক্ষের মধ্যে পুনরায় সংঘর্ষ শুরু হয়। তবে এই সংঘর্ষও বেশিদিন স্থায়ী হয়নি।

১৯৮০ এর দশকের শেষদিকে দুই রাষ্ট্রের সীমান্তবর্তী এলাকায় তেল আবিষ্কারের পর একত্রীকরণের ব্যাপারে দুই পক্ষ আগ্রহী হয়। ১৯৮৮ সালের মে মাসে দুই সরকার সমঝোতায় উপনীত হয়। এর ফলে একত্রীকরণ নিয়ে আলোচনার পথ প্রশস্ত হয়। একই মাসে খনিজ ও তেল সমপদে বিনিয়োগের জন্য কোম্পানি গড়ে উঠে। ১৯৮৯ সালের নভেম্বরে উত্তর ইয়েমেনের আলি আবদুল্লাহ সালেহ এবং দক্ষিণ ইয়েমেনের আলি সালিম আল-বাইদ একটি যৌথ খসড়া সংবিধান গ্রহণ করেন। এতে সীমান্তের সামরিকীকরণ বন্ধ এবং জাতীয় পরিচয়পত্রের ভিত্তিতে ইয়েমেনিদের সীমানা অতিক্রমের বিধান করা হয় এবং সানাকে রাজধানী করা হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. পরিবর্তনসমূহ
titleC. গৃহযুদ্ধ
titleD. একত্রীকরণ
উত্তর: titleA
মাঝারী পাল্লার দৌড়বিদ হিসেবে কো চারবার অলিম্পিক গেমসের পদক জয় করেন। তন্মধ্যে - ১৯৮০ এবং ১৯৮৪ সালে ১৫০০ মিটার দৌড়ে স্বর্ণপদক জয় করেছিলেন তিনি। এছাড়াও, তৎকালীন সময়ে ৮টি বহিরাঙ্গন ও ৩টি অভ্যন্তরীণ ক্রীড়ায় বিশ্বরেকর্ড গড়েছিলেন। এর একটি ছিল রিলে দৌড়। তার প্রতিপক্ষ ছিলেন স্টিভ ওভেট এবং স্টিভ ক্রাম। ১৯৮০-এর দশকে তারা মাঝারি পাল্লার দৌড়ে একচ্ছত্র আধিপত্য বিস্তার করেছিলেন।

১৯৮৭ সালের মে মাসে তার দল হ্যারিঙ্গেতে থাকাকালীন ৮০০ মিটার দৌড়ে জয়লাভের পর আঘাতপ্রাপ্ত হন। এরপর থেকে পুরো মৌসুমই খেলাধুলা থেকে বিরত ছিলেন।

পরের বছর ১৯৮৮ সালে তিনি ব্রিটিশ অলিম্পিক দলে নির্বাচিত হতে পারেননি। বার্মিংহামে অনুষ্ঠিত প্রস্তুতিমূলক খেলায় ১৫০০ মিটার দৌড়ে যোগ্যতা অর্জনে ব্যর্থ হন। মৌসুমের শুরুতে ভাল ফলাফল করলেও বুকের পীড়ায় প্রশিক্ষণে ব্যাঘাত ঘটে তার। দ্য ডেইলী মিরর অলিম্পিক ক্রীড়ায় তার অংশগ্রহণের বিষয়ে ব্যাপক প্রচারণা চালায়। কিন্তু কো'র পক্ষে নিয়ম পরিবর্তনের জন্য আন্তর্জাতিক অলিম্পিক কমিটির সভাপতি জোয়াও এন্টোনিও সামারাঞ্চের কাছে জোড়ালো আবেদন করেও সফলতা লাভে সক্ষম হয়নি। বলা হয়ে থাকে যে, ভারতীয় দল তার মায়ের পিতৃবংশজনিত কারণে সেব কো'র পক্ষ হয়ে কাজ করেছিল।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. লন্ডন অলিম্পিক গেমস, ২০১২
titleC. শৈশবকাল
titleD. খেলোয়াড়ী জীবন
উত্তর: titleD
৩১ জানুয়ারি ২০১১ সালে সাপ্পোরোকে স্বাগতিক হিসাবে ঘোষণা দেওয়া হয়। ২০১১ শীতকালীন এশিয়ান গেমস চলাকালে কাজাখিস্তানের আস্তানায় এশিয়া অলিম্পিক কাউন্সিলের সাধারণ সভায় এ সিদ্ধান্ত নেওয়া হয়। ২০১১ সালের ১৫ জানুয়ারি মেয়র ফুমিও উদা কর্তৃক দরপত্র আহ্বান করা হলে, সাপ্পোরো ছাড়া আর কোন দরপত্র জমা পরেনি। এর সর্বমোট ব্যয় ৩.৫ বিলিয়ন জাপানি ইয়েন নির্ধারণ করা হয়েছে।

সঠিক অনুচ্ছেদ শিরোনাম কোনটি?
titleA. অংশগ্রহনকারী জাতীয় অলিম্পিক কমিটিসমূহ
titleB. খেলা
titleC. উদ্বোধনী অনু্ষ্ঠান
titleD. নিলাম
উত্তর: titleD
ইসলামের উত্থানের পুর্বে, আরবীয় উপদ্বীপে পুরুষ এবং নারী উভয়ই বহুবিবাহে নিমজ্জিত হয়ে গিয়েছিল। তবে একজন পুরুষ একজন নারীর সাথে সারাজীবন বিবাহ বন্ধনে ছিলেন, এমনটাও বিরল ছিল না। লেইলা আহমেদ তার গবেষণামুলক কাজ "ইসলামে নারী এবং লিঙ্গ" তে বলেন "মুহাম্মাদ (সাল্লাল্লাহু আলাইহি ওয়া সাল্লাম) এর জন্মের সমসাময়িক কালে বিবাহ তে মার্তৃপ্রথা নিয়ম কাজ করত। মেয়েরা মায়ের সাথে থাকত, স্বামীই মেয়ের ঘরে থাকত, সহবাস করত এবং সন্তান মার্তৃবংশের নামেই পরিচিত হত। ছেলে এবং মেয়ে যেই বহুগামিতা বা বহুবিবাহ করুক না কেন, উভয়ের ক্ষেত্রে এই নিয়ম বলবৎ থাকত।"

উল্লেখযোগ্য বিষয় হলো, সেসময় একজন পুরুষ একাধিক নারীকে কোনো সীমাবদ্ধতা ছাড়া ইচ্ছামত বিবাহ করতে পারতেন। এই প্রথার বিলুপ্তি ঘটে কুরানের আবির্ভাবের পরে। জাহেলিয়া আরবে একজন পুরুষ কয়টা বিবাহ করবে, তার কোনো বিধিনিষেধ ছিল না। তৎকালীন মার্তৃতান্ত্রিক সময়ে পুরুষ রাজনৈতিক ও শক্তিশালী পরিবারগুলোর সাথে সম্পর্ক স্থাপনের জন্য বহুবিবাহ করত। এটা উল্লেখ করা প্রয়োজন, তৎকালীন সময়ে বিবাহ শুধুমাত্র ধর্মীয় বাঁধন ছিল না বরং চুক্তিমুলক ছিল।

জাহেলিয়াত থেকে ইসলামিক যুগে স্থানান্তরের সময়কালে বহুবিবাহ নিয়ে অনেক বিতর্ক প্রচলিত আছে। দুইটি পরস্পরবিরোধী মতামতের একটি দিয়েছেব এওলা আহমেদ এবং অপরটি প্রকৌশলী আসগর আলী। তাদের দৃষ্টিভঙ্গী ইসলামে নারীর অবস্থান প্রশ্নে একে অপরের চেয়ে ভিন্ন।

আলির মত কেও কেও নারীর সামগ্রিক বিষয় নিয়ে বলতে গিয়ে বলেছেন, ইসলামের আবির্ভাবের পরে নারীর জীবনযাত্রায় উন্নয়ন সাধন হয়েছে। এই সমস্ত বিষেজ্ঞরা কুরানের আয়াতের পক্ষাবলম্বন করে, যে দৃষ্টিভঙ্গি স্থাপন করেন, তা হলো, "মুহাম্মাদ(সাল্লাল্লাহু আলাইহি ওয়া সাল্লাম) এর লক্ষ্যই ছিল, নারীর উন্নয়ন করা, যা তার আমলেই সম্ভব হয়েছে।" কুরআনের আয়াত গুলো প্রবর্তিত হওয়ার পুর্বে যত্রতত্র মেয়ে শিশু হত্যা হত, কন্যা সন্তান জন্মের দায়ে নারীর সাথে বিবাহ-বিচ্ছেদ হত এবং ইচ্ছামত বিবাহ করা যেত। যা কুরানে নির্দিষ্ট করা হয়েছে। মৌলভী চেরাগ আলি বিষয়টা নিয়ে বলতে গিয়ে বলেছেন, "কুরান জাহেলিয়াতের যুগে নারীদের‍ যে অবস্থা ছিল, তার থেকে মুক্তি দিয়েছে। প্রথমত, পুরুষের একাধিক বিয়ে করার অধিকারকে খর্ব করেছে, দ্বিতীয়ত, কুরানে বলা হয়েছে যদি প্রত্যেক স্ত্রীর সাথে সমতা তৈরী করা না যায়, তবে এ বহুবিবাহ না করতে, যার মাধ্যমে মুলত বহুবিবাহকে অনেকাংশে হ্রাস করে দেওয়া হয়েছে।" বিপরীতক্রমে লেইলার দৃষ্টিকোণ থেকে বলা যায়, কুরানের আনয়নের মাধ্যমে যৌনতায় নারীর স্বায়ত্তশাসন হ্রাস পায়। এই দৃষ্টিকোণ হলো, জাহিলিয়া যুগে নারীরাই ছিলেন নেতার ভূমিকায়। কিন্তু ইসলামের আনয়ন পির্তৃতন্ত্র প্রতিষ্ঠা করে মার্তৃতান্ত্রিক অধিকার স্থানান্তরিত হয় পির্তৃতন্ত্রে।"

সঠিক অনুচ্ছেদ শিরোনাম কোনটি?
titleA. পুর্ব ইসলামিক ("জাহেলিয়া") সময়ে
titleB. নারীর আন্দোলন এবং আফ্রিকায় পরিবার আইন সংস্কার
titleC. আধুনিক ব্যাখ্যা এবং চর্চা
titleD. নারীবাদের উদ্ভব
উত্তর: titleA
১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৫৬ থেকে ১৯৫৮ খ্রিষ্টাব্দে ভারতীয় ভূবৈজ্ঞানিক সর্বেক্ষণ সিয়াচেন হিমবাহ সম্পর্কিত তথ্য প্রকাশ করে। ১৯৫৭ খ্রিষ্টাব্দে পাকিস্তান এরিক শিপটনের নেতৃত্বে বাইলাফন্ড গিরিবর্ত্ম হয়ে সিয়াচেন হিমবাহ অভিযানে সম্মতি প্রদান করে। পাঁচ বছর পরে একটি জাপানী-পাকিস্তানি মিশ্র অভিযাত্রী দল সালতোরো কাংরি শৃঙ্গ অভিযান করেন। ১৯৬৩ খ্রিষ্টাব্দে পাকিস্তান চীনকে শক্সগাম উপত্যকা প্রদান করার পর পাকিস্তান কে২ পর্বতশৃঙ্গে পশ্চিমী অভিযানে সম্মতি প্রদান করে। 

১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অনুযায়ী মানচিত্র প্রদর্শন করে। কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিবর্ত্মের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়। 

সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে এই দ্বন্দ্ব শুরু হয়।

১৯৭১ খ্রিষ্টাব্দে অনুষ্ঠিত সিমলা চুক্তির সীমান্ত সংক্রান্ত অস্পষ্টতা এবং দ্য ইউনাইটেড স্টেটস ডিফেন্স ম্যাপিং এজেন্সীর মানচিত্রে সিয়াচেন অঞ্চল পাকিস্তানের অন্তর্ভুক্ত বলে দেখানোয় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অভিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে। ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়। 

ভারত সরকার ও সেনাবাহিনী সব কিছু লক্ষ্য করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন। 

সঠিক অনুচ্ছেদ শিরোনাম কোনটি?
titleA. দ্বন্দ্ব
titleB. লড়াই
titleC. প্রতিকূল পরিবেশ
titleD. প্রেক্ষাপট
উত্তর: titleD
ভাষা আন্দোলনে তিনি সক্রিয় ভূমিকা পালন করেন। তিনি একজন ভাষা সৈনিক। ১৯৬৬ সালে বঙ্গবন্ধুর ছয়দফা আন্দোলনকালে নিরাপত্তা আইনে তিনি গ্রেফতার হন। তাকে জেলে বন্দি রাখা হয়। ১৯৬৮ সালে জেল থেকে মুক্তিলাভ করেন। ১৯৬৯ সালে প্রেসিডেন্ট আইয়ুব খান কর্তৃক রাওয়ালপিন্ডি গোলটেবিল বৈঠকে আওয়ামী লীগের প্রতিনিধি হিসেবে যোগ দেন। ১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। ১৯৭১ সালে মুক্তিযুদ্ধ চলাকালে মুজিবনগর সরকারের দূত হিসেবে মধ্যপ্রাচ্য সফর করেন। বৈরুতে তিনি বাংলাদেশ মিশনের প্রধান ছিলেন। ১৯৭৩ সালে ফরিদপুর-১১ আসনে উপনির্বাচনে এবং ১৯৭৯ সালের সাধারণ নির্বাচনে তিনি জাতীয় সংসদ সদস্য নির্বাচিত হন। ১৯৭২-৭৩ সালে তিনি আওয়ামী লীগ সরকারের ডাক, তার ও টেলিফোন দফতরের এবং পরে বন, মৎস্য ও পশুপালন, ভূমি রাজস্ব ও ভূমি সংস্কার মন্ত্রীর দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ভাষা আন্দোলন ও মুক্তিযুদ্ধে যোগদান
titleC. রাজনীতি
titleD. মৃত্যু
উত্তর: titleB
ইংল্যান্ড বিভিন্ন বংশের রাজা ও রানীদ্বারা শাসিত হয়ে আসছে। তবে পদবীর মৌলিক পরিবর্তন হয়েছে দুইবার। স্কটল্যান্ড কয়েকবার স্বাধীনতা হারালেও ১৭০৭ সন পর্যন্ত কম বেশি স্কটিশ রাজাদের দ্বারা শাসিত হয়ে এসেছে। অপর দিকে ওয়েলস ১২৮২ সন পর্যন্ত বিভিন্ন চড়াই-উৎরাই পার হয়ে নিজস্ব শাসকদ্বারা শাসিত হয়ে এসেছে। তবে ইংল্যান্ড বা স্কটল্যান্ড এর মত এতটা ঐক্যবদ্ধ তারা কখনই ছিল না।

অপর দিকে আয়ারল্যান্ড দ্বীপ জুড়ে ছিল একটি রাজ্য আয়ারল্যান্ড। ১১৯৮ সন পর্যন্ত এই রাজ্যটি একক রাজার শাসনে ছিল যাদের বলা হতো হাই কিং অব আয়ারল্যান্ড। কিন্তু পরবর্তিতে ছোট ছোট রাজার অধীনে ১৫৪১ সন পর্যন্ত বিচ্ছিন্ন ভাবে দ্বীপটি শাসিত হয়েছে।

সঠিক অনুচ্ছেদ শিরোনাম কোনটি?
titleA. আদি অবস্থা - গ্রেট বৃটেন এবং আয়ারল্যান্ড
titleB. ১৫৪২ - ইংল্যান্ড এন্ড ওয়েলস গঠন
titleC. ১৭০৭ - কিংডম অব গ্রেট বৃটেন গঠন
titleD. জনসংখ্যা
উত্তর: titleA